Document ID: 32007D0383

KOMISIJAS LĒMUMS
(2007. gada 1. jūnijs),
ar kuru groza Lēmumu 2006/636/EK, ar ko nosaka Kopienas atbalsta lauku attīstībai apjoma sadalījumu dalībvalstīm pa gadiem laikposmā no 2007. gada 1. janvāra līdz 2013. gada 31. decembrim
(izziņots ar dokumenta numuru K(2007) 2274)
(2007/383/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (1), un jo īpaši tās 69. panta 4. punktu,
tā kā:
(1)
Kopējā summā, kas noteikta Padomes 2006. gada 19. jūnija Lēmumā 2006/493/EK, ar ko nosaka Kopienas atbalsta apjomu lauku attīstībai no 2007. gada 1. janvāra līdz 2013. gada 31. decembrim, tā sadalījumu pa gadiem un minimālo apjomu, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi (2), ir iekļauta summa Bulgārijai un Rumānijai.
(2)
Ar Komisijas Lēmumu 2006/636/EK (3) ir noteikts Kopienas atbalsts dalībvalstīm lauku attīstībai laika posmā no 2007. gada 1. janvāra līdz 2013. gada 31. decembrim, ņemot vērā arī summas, kas jāpārskaita ELFLA un kas piešķirtas ar Komisijas Lēmumu 2006/410/EK (4) un Komisijas Lēmumu 2006/588/EK (5).
(3)
Lēmums 2006/636/EK neparedz atbalsta summas Bulgārijai un Rumānijai. Pēc šo divu valstu pievienošanās Eiropas Savienībai 2007. gada 1. janvārī ir jāgroza Lēmums 2006/636/EK, lai tajā tiktu iekļauts Kopienas atbalsta lauku attīstībai sadalījums pa gadiem šīm divām valstīm.
(4)
Bulgārijas un Rumānijas Pievienošanās akta 34. panta 2. punktā ir minēta summa lauku attīstībai šīm valstīm no ELVGF Garantiju nodaļas laikposmā no 2007. līdz 2009. gadam. Šīs summas sadalījums pa gadiem un dalībvalstīm ir norādīts deklarācijā, kas minēta Bulgārijas un Rumānijas Pievienošanās līguma Nobeiguma akta II daļas “Deklarācijas” A sadaļas 4. punktā. Lai pareizi īstenotu pasākumu “Tiešo maksājumu papildinājumi” saskaņā ar Pievienošanās akta VIII pielikuma I sadaļas E punktu, šīs summas (pašreizējās cenās) ir jānorāda Lēmuma 2006/636/EK pielikumā iekļautajā tabulā “Kopienas atbalsts lauku attīstībai: sadalījums pa dalībvalstīm laikposmā no 2007. līdz 2013. gadam”.
(5)
Tādēļ attiecīgi jāgroza Lēmums 2006/636/EK,
IR PIEŅĒMUSI ŠO LĒMUMU.
1. pants
Lēmuma 2006/636/EK pielikumu aizstāj ar šā lēmuma pielikuma tekstu.
2. pants
Šo lēmumu piemēro no 2007. gada 1. janvāra.
3. pants
Šis lēmums ir adresēts dalībvalstīm.
Briselē, 2007. gada 1. jūnijā

Labels: 18
15
19
5